**V-46** (ruski: ) — je sovjetski četverotaktni, 12-cilindrični, višegorivni, tekućinom hlađeni dizelski motor V-oblika s centrifugalnim kompresorom i direktnim ubrizgavanjem goriva koji je razvijen za sovjetski tenk T-72. Ovaj motor predstavlja duboku modernizaciju dizelskih motora tipa V-2 iz tenka T-34. Konstrukcija V-46 se sastoji iz dva bloka cilindara, raspoređenih u V-obliku sa ukupno dvanaest cilindara koji rade u četverotaktnom ciklusu te kompresorom centrifugalnog nagona i kružnim prinudnim hlađenjem tekućinom.

Paljenje se vrši ravnomjerno na svakih 60 stepeni okretaja radilice. Motor se grije pomoću kombinirane cirkulacije tekućine: prisilne i termosifonske, pri čemu se ulje i tekućina u spremniku zagrijavaju ispušnim plinovima grijača PŽD-600. Sustav pokretanja motora se koristi komprimiranim zrakom iz cilindara ili u slučaju neispravnosti električnim starterom iz baterije ili vanjskim izvorom energije.

Sam V-46 je postao osnova za daljni razvoj novih motore, među ostalim i motora koji se koristi u jugoslovenskom tenku M-84.

V-59 i V-84
-----------

Dijeljenjem svakog usisnog razvodnika u dva kanala s uzdužnom pregradom (tri cilindra po sekciji) su na temelju V-46 razvijeni motori V-59 snage 382 kW (520 KS) s valnim inercijskim prednabijanjem (prvenstveno upotrijebljen u samohodnim topovima) i V-84 sa snagom od 626 kW (840 KS) s kombiniranim mehaničkim i inercijskim prednabijanjem (uglavnom ugrađen u kasnijim modifikacijama tenka T-72). Još snažniji V-88 sa 880 KS je već iscrpio mogućnosti inercijalnog prednabijanja i nije ušao u seriju.

V-46-6
------

Ovaj motor se koristi u tenku T-72M koji je namijenjen za izvoz. S toga se nalazi i u prvoj seriji jugoslovenski M-84 koji su proizvedeni na osnovi licence za T-72M.

Snaga motora je ostala ista. Vršene su brojne manje izmjene koje se uglavnom tiču filtera. Najvažnije izmjene su:

* filter se u odnosu na prije ugrađuje okomito u samom motoru;
* premosni ventil 7 za izbjegavanje nefiltriranog ulja se sada nalazi u specijalnom kućištu;
* unutar samog filtera se koriste tri umjesto dvije filtarske sekcije s oznakama "4, 5 i b";
* za bolji protok ulja iz treće sekcije i iz ventila za smanjenje tlaka je filterskoj cijev dobila dodata dva para propusnih rupa;
* promijenjen je raspored raznih cjevovoda i razni manji filteri su izmješteni u skladu s time.

V46-TK
------

U Jugoslaviji su nakon kupnje licence za tenk T-72 započeta istraživanja i značajno je prerađen izvorni motor V-46-6. Uklonjen je centrifugali kompresor i umjesto njega su ugrađena dva turbo punjača sa međuhladnjakom. Za to je bilo potrebno iznijeti prvi stepen pročišćavanja zraka iz oklopnog tijela tenka na mjesto 4. bokobrana TB (slično kao kod T-62M-1). Promijenjena je i pumpa visokog pritiska koja sad doseže 1150 bara te su izmijenjene komore za sagorevanje. 

Uz pomoć ovih i nekih manjih izmjena u odnosu na bazni V-46-6, motor V46-TK razvija snagu od 735kW (1000 KS) i obrtni moment od 4300 Nm.

V46-TK1
-------

Daljnim razvojom i modernizacijom V46-TK je izrađen V46-TK-1 snagom od 882 kW (1200 KS) koji je trebao biti ustanovljen na novom domaćem tenku M-91 "Vihor" s novim sustavom hlađenja. Raspadom Jugoslavije nikad nije krenuo u serijsku proizvodnju.

Specifikacije
-------------

| Pokazatelji | V-46-6 | V46-TK | V46-TK1 |
| --- | --- | --- | --- |
| Maksimalna snaga motora | 574 kW (*780 KS*) | 735 kW (*1000 KS*) | 882 kW (*1200 KS*) |
| Maksimalni obrtni moment | 3090 Nm | 4300 Nm | 4950 Nm |
| Broj obrtaja pri: | maks. snazi | maks. obrtnim momentom | 2000 min-1 | 1300 min-1 | 2000 min-1 | 1300 min-1 | 2000 min-1 | 1300 min-1 |
| Marža zakretnog momenta | 18 % | - | - |
| Potrošnja goriva | 245 g/kW\*h | 245 g/kW\*h | 230 g/kW\*h |
| Masa | 980 kg | 1090 kg | 1090 kg |
| Specifična snaga | 0,59 kW/kg | 0,67 kW/kg | 0,81 kW/kg |
| Prečnik cilindra | 150,0 mm | 150,0 mm | 150,0 mm |
| Hod klipa u cilindru s glavnom klipnjačom | 180,0 mm | 180,0 mm | 180,0 mm |
| Hod klipa u cilindru s priključenom klipnjačom | 186,7 mm | 186,7 mm | 186,7 mm |
| Radna zapremina | 38,88 L | 38,88 L | 38,88 L |
| Min. temperatura pouzdanog paljenja bez zagrijavanja | 5°C | 5°C | 5°C |
| Dozvoljeni uslovi ekspluatacije motora: |  |  |  |
| - temperatura vazduha | od −40°С do +50°С | od −40°С do +50°С | od −40°С do +50°С |
| relativna vlažnost vazduha | do 98 % pri 20°С | do 98 % pri 20°С | do 98 % pri 20°С |
| - nadmorska visina | do 3000 m | do 3000 m | do 3000 m |
| Redoslijed paljenja | Ravnomijerno, svakih 60° okretaja radilice | Ravnomijerno, svakih 60° okretaja radilice | Ravnomijerno, svakih 60° okretaja radilice |
| Stepen uravnoteženosti | potpuna dinamička uravnoteženost | potpuna dinamička uravnoteženost | potpuna dinamička uravnoteženost |

Izvori
------

1. ↑  „https://argun-kazakhstan.com/products/v-46-6-battle-tank-engine". *V-46-6 battle tank engine*. Pristupljeno 13.03.2023.

  


|  |  |
| --- | --- |
|  | *Ovaj članak o **tehnologiji** je u začetku. Možete pomoći Wikipediji tako da ga proširite*. |